РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  21

от заседание на Комисия ”Професионална квалификация, информационни технологии и статистика” на ВСС,
проведено на 03.06.2014 г.

Днес, 03.06.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова
Елка Атанасова
Юлия Ковачева
Галина Карагьозова
Даниела Костова
Михаил Кожарев - отсъства

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи” и Мирослава Чирпъкова – системен администратор дирекция „Информационни системи” при АВСС. 

1. ОТНОСНО: Решение на Управителния съвет на Националния институт на правосъдието, свързано с предложение за изменение и допълнение на Правилника за организацията на НИП и неговата администрация.
След като изслуша доклада на г-жа Мария Кузманова по предложението за изменение и допълнение на Правилника за организацията на НИП и неговата администрация

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Да се приложи към преписката Правилника за организацията и дейността на НИП и неговата администрация.
1.2. Изпраща Правилника за организацията и дейността на НИП и неговата администрация и предложението за изменение и допълнение, на Комисия по правни въпроси на ВСС по компетентност/становище/, както и на всички членове на ВСС, за обсъждане и приемане от ВСС.

2. ОТНОСНО: Решение на Комисия по правни въпроси на ВСС за участие в работна група за изготвяне на Правила за пряк избор на членове на ВСС от квотата на съдебната власт чрез гласуване по електронен път.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
2.1. Приема за сведение решението на Комисия по правни въпроси на ВСС за участие в работна група за изготвяне на Правила за пряк избор на членове на ВСС от квотата на съдебната власт чрез гласуване по електронен път.
	2.2. Предлага на Комисия по правни въпроси на ВСС да даде становище по проекта на текст относно избора на 8-ми състав на ВСС по системата „1 магистрат – 1 вот”, предложен от Дирекция „ИС“  и приет от КПКИТС на заседание от 27.05.2014г., за включване в ЗИД на ЗСВ.

3.ОТНОСНО: Писмо от Тодор Керанов – Главен секретар на Министерство на правосъдието относно предоставяне на информация, необходима за попълване на две нови национални страници със съдържание в Европейския портал за електронно правосъдие: „Заплащане на съдебни разноски във връзка с процедурата за „малки искове” и „Заплащане на съдебни разноски във връзка с процедурата за „Европейска заповед за плащане”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Предлага на Дирекция „Международна дейност” на ВСС да се обърне към Вероника Николова - съдия в Софийски апелативен съд и национално лице за контакт на Европейската съдебна мрежа по граждански и търговски дела, за изготвяне на отговори на поставените въпроси в приложени 2 броя Въпросника, подготвени от Европейската комисия, във възможно най-кратък срок.

4. ОТНОСНО: Решение на комисия „Бюджет и финанси” на ВСС относно пределни цени с ДДС за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за сведение решението на комисия „Бюджет и финанси” на ВСС относно пределни цени с ДДС за закупуване на компютърна техника.
4.2. Изпраща пределните цени с ДДС за закупуване на компютърна техника на Работната група за изготвяне на проект на Процедурни правила за закупуване на компютърна и други техника за обсъждане и приемане на решение. 
4.3. ПОДДЪРЖА становището, бюджетните средства, които могат да се отделят за закупуване на компютърна техника да се използват за централизирана доставка чрез провеждане на обществена поръчка.
4.4. Изпраща решението по т. 4.3. на дирекция „Правна” при АВСС, по компетентност.

5. ОТНОСНО: Искане от председателя на Районен съд гр. Балчик за закупуване на 3 броя принтери/мултифункционални устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Председателят на Районен съд гр. Балчик да представи мотивирано искане за закупуването на 3 броя принтери/мултифункционални устройства, както и да предостави повече от една оферта.

6. ОТНОСНО: Искане от председателя на Районен съд гр. Бургас за закупуване на сървър.
Искането е за спешно закупуване на сървър, обслужващ деловодната система САС на съда, за което в момента се използва персонален компютър. От приложените оферти, офертата с най-ниска цена е с най-добро съотношение цена-качество.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	6.1. Закупуването на сървър за нуждите на Районен съд гр. Бургас на стойност до 11 634 лв. с  ДДС  е целесъобразно.
	6.2. Изпраща решението на комисия „Бюджет и финанси” на ВСС, по компетентност.

7. ОТНОСНО: Искане от председателя на Районен съд гр. Враца за закупуване на 1 брой компютърна конфигурация за обезпечаване на Регистратурата за класифицирана информация в съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Искането не е окомплектовано с необходимите материали.
7.2. Да се поискат от председателя на Районен съд гр. Враца пояснения относно  противоречията в писмото с изх.№842/22.05.2014г., и справката за наличната техника в РС-Враца получена във ВСС на 16.09.2014г. 

8. ОТНОСНО: Искане от председателя на Административен съд гр. Хасково за закупуване на 5 броя компютърни конфигурации и 1 брой скенер.
Искането е отразено в обобщената таблица за необходимата техника на съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	8.1. Отлага разглеждането на искането за закупуване на компютърна техника, в съответствие с взетото решение по протокол  44 от 17.10.2012 г., т.3

9.ОТНОСНО: Искане от председателя на Окръжен съд гр. Хасково за закупуване на компютърна техника.
Поисканата компютърна конфигурация е за работно място на нова щатна бройка. Избраната от Председателя на съда оферта е с най-ниска цена, най-продължителна гаранция, отговаря на техническите изисквания и е в лимитите определени за закупуване на такъв вид техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Искането от председателя на Окръжен съд гр. Хасково за закупуване на 1 брой компютърна конфигурация на стойност 912 лева с ДДС, е основателно. 
	9.2. Изпраща решението на комисия „Бюджет и финанси” на ВСС, по компетентност.

10.ОТНОСНО: Въпроси от ЕК и предоставяне на статистически данни и информация за изпълнение на мерките по Пътната карта за периода м. януари – м. юни 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	10.1. Възлага на експертите от дирекция „Информационни системи” в АВСС да изготвят отговори на определените за комисията въпроси.и да ги предоставят на дирекция „Международна дейност”.

11.ОТНОСНО: Отложена точка от протокол № 22/29.05.2014 г. на ВСС относно съгласуване на учебни програми на НИП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	11.1. Отлага разглеждането на точката до комплектоване с поставените на   заседанието на ВСС на 29.05.2014 г. въпроси.
	11.2. На заседание на комисията да се покани Драгомир Йорданов – директор на НИП.

12.ОТНОСНО: Писмо от Министерство на правосъдието с приложен Доклад от Екатерина Тодорова – главен експерт в отдел „Международно сътрудничество и правна помощ по граждански дела” за резултатите от 8-та среща на мрежата на национални кореспонденти по „Схема за оценяване на съдебните системи, цикъл 2012-2014 г.” на ЕК за ефективност на правосъдието (CEPEJ).
При предоставяне на данни за административните дела през 2012 г. има допусната техническа грешка, която е коригирана. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	12.1. Възлага на Румен Митев – главен експерт съдебна статистика в АВСС да подготви отговор по писмото от Министерство на правосъдието във връзка с Доклада от Екатерина Тодорова – главен експерт в отдел „Международно сътрудничество и правна помощ по граждански дела”.

13.ОТНОСНО: Обобщена информация получена от съдилищата по Заявление от Веселин Пламенов Димитров – София, за достъп до обществена информация.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	13.1. Приема обобщената информация на отговорите на съдилищата по заявлението от Веселин Димитров – София за достъп до обществена информация.
13.2. Изготвената справка да се изпрати на директора на дирекция "Публична комуникация и протокол".

14.ОТНОСНО: Бележки по Секторна стратегия за въвеждане на електронно управление и електронно правосъдие 2014-2020 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Приема за запознаване бележките по Секторна стратегия за въвеждане на електронно управление и електронно правосъдие 2014-2020 г.
14.2. Изразява благодарност на експертите от дирекция „ИС” при АВСС за изготвянето на бележки по Секторна стратегия за въвеждане на електронно управление и електронно правосъдие 2014-2020 г.
	14.3. Бележките по Секторна стратегия за въвеждане на електронно управление и електронно правосъдие 2014-2020 г. да се изпратят на Николай Минев - директор на дирекция "Електронно правосъдие и регистри" в Министерство на правосъдието.
	14.4. Бележките по Секторна стратегия за въвеждане на електронно управление и електронно правосъдие 2014-2020 г. да се внесат в заседание на ВСС, на 05.06.2014 г., за обсъждане.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ